ZAPISNIK

8. e-sjednice Upravnog vijeća Tiflološkog muzeja

održane dana 11. svibnja 2022. godine u 13.00 sati putem e-maila

E-sjednici prisustvovali su članovi Upravnog vijeća:

Markita Franulić, ravnateljica Tehničkog muzeja Nikola Tesla

Jelena Lešaja, Hrvatska knjižnica za slijepe

Vojin Perić, ravnatelj Dramskog kazališta slijepih i slabovidnih „Novi život“

Nevenka Ćosić, viši kustos, Tiflološki muzej

Nina Sivec, viši kustos, Tiflološki muzej

i

Željka Bosnar Salihagić, ravnateljica Tiflološkog muzeja

Ravnateljica Tiflološkog muzeja, Željka Bosnar Salihagić, je na prijedlog predsjednice Upravnog vijeća Markite Franulić poslala e- poštom obavijest o održavanju e-sjednice Upravnog vijeća. E-poštom su poslani i materijali vezani uz održavanje sjednice (Poziv na 8. sjednicu UV, Zapisnik 7. sjednice. UV, tekst javnog natječaja za izbor i imenovanje ravnatelja/ice Tiflološkog muzeja) U popratnom dopisu ravnateljica moli članove Upravnog vijeća da se izjasne o provedbi sjednice e-putem te o predloženom dnevnom redu.

**DNEVNI RED**

1. Usvajanje Zapisnika 7. sjednice Upravnog vijeća Tiflološkog muzeja
2. Donošenje Odluke o raspisivanju natječaja za izbor i imenovanje ravnatelja/ice

Tiflološkog muzeja

1. Razno

Ad.1. Članovi Upravnog vijeća očituju se mailom vezano uz predloženi dnevni red, kojeg jednoglasno prihvaćaju.

Ad.2. Članovi Upravnog vijeća se očituju mailom na priloženi tekst javnog natječaja:

“Na temelju članka 38. stavka 2. i članka 41. Zakona o ustanovama (N.N. br: 76/93, 29/97, 47/99, 35/08, 127/19) i članka 26. Zakona o muzejima (N.N.br: 61/18, 98/19), te članka 27.

i članka 28. Statuta Tiflološkog muzeja Upravno vijeće muzeja, na sjednici održanoj 07 05. 2022. donosi odluku o raspisivanju

JAVNOG NATJEČAJA

**Za izbor i imenovanje ravnatelja/ice Tiflološkog muzej**

Za ravnatelja/icu se može imenovati osoba koja ispunjava slijedeće uvjete:

* ima završen sveučilišni diplomski studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,

smjer: Edukacijsko rehabilitacijski fakultet

* ima najmanje pet godina rada u muzejskoj djelatnosti ili najmanje deset godina rada u kulturi, znanosti ili obrazovanju
* odlikuje se stručnim, radnim i organizacijskim sposobnostima,
* aktivno znanje jednog svjetskog jezika.

Ravnatelj/ica se imenuje na temelju predloženog četvrogodišnjeg programa rada.

Ravnatelj/ica se imenuje na četiri godine i može biti ponovno imenovan/a.

Na natječaj se mogu javiti pod ravnopravnim uvjetima, osobe oba spola.

Uz prijavu na natječaj treba priložiti:

- životopis

- prijedlog četverogodišnjeg mandata rada Tiflološkog muzeja

- dokaz o aktivnom znanju jednog svjetskog jezika

- dokaz o stručnoj spremi – diploma (preslika),

- dokaz o radnom stažu (elektronički zapis)

- dokaz o radnom iskustvu u muzejskoj struci ili o radu u kulturi, znanosti ili drugom

odgovarajućem području vezanom uz djelatnost muzeja ili galerija,

- dokaz o državljanstvu – (preslika),

- uvjerenje o nekažnjavanju – ne starije od 6 mjeseci

Nepravodobne i nepotpune prijave neće se razmatrati.

Rok za podnošenje prijava je **15 dana** od objave natječaja u “Narodnim Novinama”.

Prijave na natječaj s potrebnom natječajnom dokumentacijom predaju se osobno ili poštom preporučeno na adresu: **Tiflološki muzej, 10000 Zagreb, Augusta Šenoe 34/III**, s naznakom

**“Javni natječaj za ravnatelja/icu muzeja – ne otvarati**”.

Članovi Upravnog vijeća se očituju te daju suglasnost za donošenje Odluke o raspisivanju natječaja za izbor i imenovanje ravnatelja/ice Tiflološkog muzeja.

Ad.3. Pod točkom Razno nije bilo primjedbi.

Zapisničarka: Predsjednica Upravnog vijeća:

Nina Sivec Markita Franulić